
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege  pentru ratificarea Acordului între România şi Republica India pentru evitarea dublei impuneri şi prevenirea evaziunii fiscale cu privire la impozitele de venit, semnat la New Delhi, la 8 martie 2013, trimis spre dezbatere în fond cu adresa nr. PLx.315/2013 din 30 septembrie 2013, înregistrat sub nr. 4c-2/430 din 30 septembrie 2013, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE,

Gheorghe DRAGOMIR

RAPORT
asupra proiectului de Lege pentru ratificarea Acordului între România 
şi Republica India pentru evitarea dublei impuneri şi prevenirea 
evaziunii fiscale cu privire la impozitele de venit, semnat la New Delhi, 
la 8 martie 2013
În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanțe și bănci a fost sesizată  spre dezbatere în fond cu proiectul de Lege pentru ratificarea Acordului între România şi Republica India pentru evitarea dublei impuneri şi prevenirea evaziunii fiscale cu privire la impozitele de venit, semnat la New Delhi, la 8 martie 2013, trimis spre dezbatere în fond cu adresa nr. PLx.315/2013 din 30 septembrie 2013, înregistrat sub nr. 4c-2/430 din 30 septembrie 2013.

Conform prevederilor art. 75 din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, Camera Deputaților este prima Cameră sesizată.

Consiliul Legislativ, prin avizul nr. 940 din 3 septembrie 2013, a avizat favorabil proiectul de lege. 
Proiectul de lege supus dezbaterii are ca obiect de reglementare ratificarea Acordului între România şi Republica India pentru evitarea dublei impuneri şi prevenirea evaziunii fiscale cu privire la impozitele de venit.

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege menţionat mai sus, în şedinţa din 08 octombrie 2013.

Din totalul de 32 de membri ai Comisiei pentru buget, finanţe şi bănci au fost prezenţi la dezbateri  29 deputaţi.
În raport cu obiectul şi conţinutul său, proiectul de lege face parte din categoria legilor ordinare.
La dezbaterea acestei iniţiative legislative a fost prezent, în calitate de invitat, din partea Ministerului Finanțelor Publice domnul Dan Manolescu – secretar de stat.
În urma examinării iniţiativei legislative şi a opiniilor exprimate, membrii Comisiei propun, cu unanimitate de voturi, supunerea spre dezbaterea şi adoptarea Plenului Camerei Deputaților  a proiectului de Lege pentru ratificarea Acordului între România şi Republica India pentru evitarea dublei impuneri şi prevenirea evaziunii fiscale cu privire la impozitele de venit, semnat la New Delhi, la 8 martie 2013 în forma prezentată de Guvern.

